b'\n_START_ARTICLE_\nEkran (revija)\n_START_SECTION_\nZgodovina\n_START_PARAGRAPH_\nRevijo Ekran je ustanovila (poznej\xc5\xa1a) Zveza kulturnih organizacij Slovenije, od za\xc4\x8detka 90. let pa izhaja pod okriljem Slovenske kinoteke. Njeni ustanovitelji so bili Vitko Musek, Toni Tr\xc5\xa1ar in Branko \xc5\xa0\xc3\xb6men, \xc5\xbee v prvih letih pa je revija znala detektirati sodobne trende - publicisti okrog Ekrana so med drugim bistveno pripomogli k uveljavitvi in promociji jugoslovanskega\xc2\xa0\xc2\xbb\xc4\x8drnega vala\xc2\xab\xc2\xa0v 60. letih._NEWLINE_V 80. letih je bil urednik Ekrana Silvan Furlan, sledila pa sta mu Stojan Pelko v 90. letih in Simon Popek med letoma 1997 in 2005. Za njim je revijo do leta 2009 urejala Nika Bohinc.\n_START_SECTION_\nEkran na spletu\n_START_PARAGRAPH_\nEkran je na spletu aktivneje prisoten od prenove julija 2009. Spletna stran Ekrana je v precej\xc5\xa1ni meri arhiv (izbranih) vsebin iz tiskane revije. Temu je dodana dnevna vsebina filmskih novic oz. posamezni vsebinski sklopi, ki predvsem zdru\xc5\xbeujejo ali nadgrajujejo vsebinske sklope iz Ekrana. Razlogi za manj\xc5\xa1e \xc5\xa1tevilo spletnih vsebin so predvsem finan\xc4\x8dni.'